CELEX: 62008CN0346
Language: fi
Date: 2008-07-25 00:00:00
Title: Asia C-346/08: Kanne 25.7.2008 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta

11.10.2008   
            
            
               FI
            
            
               Euroopan unionin virallinen lehti
            
            
               C 260/9
            
         Kanne 25.7.2008 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta
   (Asia C-346/08)
   (2008/C 260/16)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: P. Oliver ja A. Alcover San Pedro)
   
      Vastaaja: Ison-Britannian ja Pohjois-Irlannin yhdistynyt kuningaskunta
   Kantaja vaatii, että yhteisöjen tuomioistuin
   
               —
            
            
               toteaa, että Yhdistynyt kuningaskunta ei ole noudattanut tiettyjen suurista polttolaitoksista ilmaan joutuvien epäpuhtauspäästöjen rajoittamisesta 23.10.2001 annetun Euroopan parlamentin ja neuvoston direktiivin 2001/80/EY (1) mukaisia velvoitteitaan, koska se on kieltäytynyt soveltamasta kyseistä direktiiviä Lynemouthin voimalaitokseen
            
         
               —
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Lynemouthissa Northumberlandissa sijaitseva hiilivoimalaitos on direktiivissä tarkoitettu polttolaitos. Yhdistynyt kuningaskunta yhtyi alun perin tähän näkemykseen, mutta perustavaa laatua olevan kannanmuutoksen jälkeen se kiistää sen nyt.
   Jos Lynemouthin voimalaitos kuuluu direktiivin soveltamisalaan, kuten komissio väittää, se on selvästi direktiivin 2 artiklan 10 kohdassa tarkoitettu ’olemassa oleva laitos’. Asianosaiset ovat yksimielisiä siitä, että alkuperäinen käyttölupa myönnettiin ennen 1.7.1987. Tästä seuraa komission mukaan, että kyseisen laitoksen päästöjä olisi pitänyt vähentää huomattavasti 1.1.2008 mennessä 4 artiklan 3 kohdan mukaisesti.
   Komissio väittää, että Yhdistynyt kuningaskunta ei ole noudattanut direktiiviä, koska se ei ole soveltanut sitä Lynemouthin voimalaitokseen. Se, että laitoksen päästöjä ei vähennetty huomattavasti 1.1.2008 mennessä, merkitsee yhteisön oikeuden jatkettua noudattamatta jättämistä.
   
      (1)  EYVL L 309, s. 1.